ISRAEL-RAPORTTI EUROOPAN PARLAMENTISTA
Hei ja tervetuloa ohjelman pariin!
Olemme Euroopan parlamentissa keskustelemassa kolmesta aiheesta.
Ensiksi keskustelemme uudesta europarlamentista -
sekä EU-vaalien tuloksesta ja sen seurauksista.
Puhumme myös ISIS:in noususta ja sen luomista haasteista, -
kuten mahdollisesta laajasta konfliktista Lähi-idässä.
Lopuksi keskustelemme kolmen israelilaisnuorukaisen ahdingosta.
Heidän uskotaan tulleen Hamasin sieppaamaksi.
Mukana ohjelmassa ovat ECI:n perustaja ja johtaja Tomas Sandell, -
entinen eurokansanedustaja Hannu Takkula -
ja Claude Moniquet -
Euroopan strategisesta turvallisuus- ja tiedustelukeskuksesta Brysselistä.
Tomas, kertoisitko tuoreimmat uutiset ECI:n työstä -
toukokuussa järjestettyjen EU-vaalien jälkeen?
Kiitos. On kiva olla taas ohjelmassa, uudessa studiossa -
ja uudessa europarlamentissa. EU-vaalithan olivat toukokuussa.
Nyt ollaan muodostamassa uutta parlamenttia.
ECI oli herättelemässä äänestäjäkuntaa liikkeelle -
koko toukokuun ajan.
ECI järjesti myös lounaan YK:n päämajassa New Yorkissa.
Kuten aiemmin olen sanonut, kampanjoimme sen puolesta, -
että YK tunnustaisi Jom kippurin YK:n viralliseksi juhlapäiväksi.
YK on tunnustanut muiden uskontojen paitsi juutalaisten juhlapäivät.
ECI-lounas onnistui hyvin.
Suurlähettiläs Ron Prosor laati kirjeen muiden maiden YK-edustustoille.
Siinä hän pyysi edustustoja allekirjoittamaan esityksen.
Kaksi viikkoa sitten olin Jerusalemissa tapaamassa hallinnon edustajia -
pääministerin ja ulkoministerin kanslioissa.
On mielenkiintoista kuulla, -
miten vakavana he pitävät tilannetta Euroopassa.
Meidän, jotka olemme Israelin ystäviä, on tärkeä vierailla Jerusalemissa, -
jotta kuulemme, miten huolestuneita siellä ollaan.
Siksi järjestöt, kuten ECI, seisovat juutalaiskansan ja Israelin rinnalla -
vaikeina aikoina, kuten juuri nyt.
Claude Moniquet, on ilo saada teidät ohjelmaamme.
Sitä on yritetty monta kertaa.
Kertoisitteko jotakin taustastanne turvallisuus- ja tiedustelualalla -
ja työstänne Brysselissä?
On hienoa olla kanssanne täällä.
Toimin 20 vuoden ajan Ranskan tiedustelupalvelussa.
Työskentelin kentällä Lähi-idässä, -
Neuvostoliitossa ja rautaesiripun takana.
Kun lähdin tiedustelupalvelusta, päätin perustaa yksityisyrityksen, -
kuten monet entiset kollegani tekivät.
Perustimme Euroopan strategisen turvallisuus- ja tiedustelukeskuksen.
Teemme tiedustelu- ja turvallisuus- arvioita yrityksille ja valtioille.
Järjestämme myös koulutusta, -
tutkimme turvallisuustilannetta ja teemme terrorisminvastaista työtä.
Olette siis enemmän kuin pätevä puhumaan ohjelmassamme.
Hannu Takkula, kiva, että pääsitte ohjelmaan.
Ohjelman ja ECI:n puolesta tahdon kiittää teitä siitä, -
että olette rohkeasti puolustaneet Israelia ja juutalaisia.
Valitettavasti ette päässeet enää jatkokaudelle.
Kertoisitteko tulevaisuudensuunnitelmistanne?
Kiitos, Simon. Minulla oli Suomessa erittäin hyvä vaalikampanja.
Sain enemmän ääniä kuin viisi vuotta sitten, jolloin tulin valituksi.
Kaikki meni hyvin, -
mutta komissaari Olli Rehn, joka oli kärkiedustaja, -
sai enemmän ääniä kuin minä ja tuli valituksi. Minä jäin varasijalle.
Ajattelen, ettei tämä ole sattumaa.
Uskon, että se on johdatusta.
Jostakin syystä tämä meni niin kuin meni.
Nyt katson tulevaisuuteen.
Aion pitää ensin hieman lomaa ja sapattivapaata.
Yhdestä asiasta olen varma.
Aion jatkossakin tehdä työtä Israelin hyväksi jollakin alalla.
Se on kutsumukseni. Yksi ovi on nyt sulkeutunut -
ja uusia mahdollisuuksien ikkunoita on avautunut.
Suhtaudun avoimin mielin uusiin aloitteisiin ja haasteisiin.
Taivaallisella Isällä on varmasti jotakin varattuna minulle.
Varmasti. Ei se tähän lopu.
Siirrytään ensimmäiseen aiheeseemme -
eli toukokuussa järjestettyihin EU-vaaleihin.
Miten arvioisitte EU-parlamenttivaaleja?
Kannatteko huolta äärioikeistopuolueiden noususta?
Ne saivat monta paikkaa europarlamentissa.
Olen siitä hyvin huolissani.
Marginaalipuolueilla ei tietenkään ole merkittävää vaikutusta parlamentissa.
Se ei kuitenkaan ole asian ydin.
Ydin on se, että asioista, jotka jokunen vuosi sitten tuntuivat mahdottomilta, -
on tullut nyt, ei valtavirtaa, mutta mahdollisia.
Avoimesti uusnatsismia kannattavia ehdokkaita valittiin europarlamenttiin.
Holokaustin kieltäjät istuvat nyt uusina jäseninä europarlamentissa.
Heitä ei ole vain yksi tai kaksi, kuten ennen, vaan suuri määrä.
Olemme nähneet Jobbik-puolueen synnyn Unkarissa.
Kultainen aamunkoitto -puolue on saanut vaalivoittoja Kreikassa.
Europarlamenttiin nousi ensimmäistä kertaa saksalainen uusnatsi.
Siinä on meille kaikille kylliksi syytä olla huolissaan.
Silti täytyy tehdä ero asioiden välillä ja sanoa, -
että pitäisi olla oikeutettua arvostella Euroopan unionia.
Yhdistyneen kuningaskunnan itsenäisyyspuolueen -
ei sinänsä pitäisi olla ongelma.
Demokratiassa äänestäjät ovat aina oikeassa.
Jos äänestäjät kokevat, ettei asioita hoideta oikealla tavalla Brysselissä, -
se pitäisi ottaa huomioon. Tällä viikolla keskustellaan, -
kenestä tulee Euroopan komission puheenjohtaja -
ja kenestä Euroopan parlamentin puhemies.
Kaikki ehdokkaat tulevat vanhasta koulukunnasta.
He kannattavat liittovaltiota.
Vaikka meillä on painavia syitä olla erittäin huolissamme, -
meidän pitää katsoa myös toiselle puolelle.
Euroopassa on meneillään terveellinen kehityssuunta.
Euroopan komission halutaan toimivan tehokkaammin.
Nähdään myös, ettei kaikkia ongelmia haluta ratkaistavan Brysselissä, -
vaan tarvitaan kansallisia hallituksia. Tämä sanoma saa kannatusta nyt, -
kun jalkapallon MM-kisat ovat käyn- nissä ja kansallisuusylpeys koholla.
Claude, juutalaismuseolla tapahtui valitettava ja järkyttävä terrori-isku -
EU-vaalien aattona täällä Brysselissä.
Se muistuttaa Toulousessa vuonna 2012 tapahtunutta iskua.
Johtuuko äärioikeiston nousu siitä, -
että Eurooppa ei ole onnistunut estämään ääri-islamin nousua?
En näkisi, että niiden välillä on yhteys.
Se, että Euroopan maat ovat epä- onnistuneet ongelman hoitamisessa, -
liittyy kansalaisten yleiseen epävarmuuteen.
Uskon, että äärioikeistoa äänestäneistä valtaosalla -
on tulevaisuudenpelkoa. He eivät näe toivoa itselleen eivätkä lapsilleen.
Verotus musertaa heitä.
He kokevat, ettei heille ole paikkaa Euroopassa.
Toiseksi kun maassa menee hyvin, hallitus ottaa kunnian itselleen.
Kun asiat menevät huonosti, syytetään EU:ta.
Euroopan unionilla on haasteita tiedotuksessa ja markkinoinnissa.
Sen pitää sanoa: "Euroopassa ei ole ollut sotaa 60 vuoteen.
Talous on hyvä, vaikka on talouskriisi.
Pärjäämme paremmin kuin monet muut alueet. Tämä viesti ei mene läpi.
On olemassa joitakin ongelmia esimerkiksi Saksassa ja Kreikassa.
Jotkut valitsevat natseja, 70 vuotta sodan jälkeen.
Se on jotakin aivan uskomatonta. Sitä ei voi hyväksyä.
Ranskalaisista kaikki ne 25 prosenttia, jotka äänestivät Marine Le Peniä, -
eivät ole fasisteja. He eivät toimineet mielestäni oikein.
Se oli typerä valinta, -
mutta he ovat ihmisiä, jotka ovat nurkkaan ajettuja ja peloissaan.
Hannu, mitä uusi parlamentti ja uuden parlamentin koostumus -
merkitsee Israelia tukeville eurokansanedustajille?
Minkä neuvon antaisit uusille Israelia tukeville eurokansanedustajille?
Toivon, että Israel-myönteiset eurokansanedustajat -
kokoavat rivinsä nopeasti.
Moni eurokansanedustaja jäi tulematta valituksi jatkokaudelle, -
kuten European Friends for Israel -järjestön johtaja Marek Siwiec, -
parlamentin varapuheenjohtaja Vidal- Quadras, joka puhui Israelin puolesta,-
Sari Essayah Suomesta, minä ja monet muut.
Toivon, että Israelia tukevat järjestäytyvät nopeasti.
Minun täytyy sanoa, -
että olen huolissani, kun katson isoa kuvaa parlamentista.
Uudet tulokkaat, populistipuolueet ja äärioikeistopuolueet, -
olivat vaalien voittajat.
Heistä joidenkin asenteet juutalaisia ja romaneja kohtaan -
ovat aika kovia. Uudella parlamentilla on vastassa haasteita.
Täytyy muistaa, että Euroopan unioni on arvojen unioni: -
demokratia, ihmisoikeudet, ilmaisuvapaus, oikeusturva.
Nyt parlamentin sisällä on voimia, -
jotka eivät ole yhtä mieltä ydinarvojen kanssa.
Parlamentin työ tulee olemaan haastavaa.
Toivon ja rukoilen, että Israelin kannattajat löytävät toisensa -
ja alkavat taistella oikealla tavalla.
Näyttäisi, että uusi parlamentti olisi enemmän oikealla kuin aiempi.
Antisemitismi on vahvassa nousussa Euroopassa.
Miten Israelia tukevat järjestöt, kuten ECI ja muut, -
sekä Israelia tukevat eurokansanedustajat -
voittavat antisemitismin nousun aiheuttaman haasteen?
Aloitamme alusta joka viides vuosi.
Tilanne on meille uusi. Olen täällä ensi kertaa vaalien jälkeen.
Täällä on monia uusia kasvoja. Monet ystävämme ovat poissa.
On selvää, että niiden, -
jotka haluavat puolustaa tärkeinä pitämiämme arvoja ja tukea Israelia, -
on nyt aika toimia yhdessä.
Se ei ole aina helppoa. On olemassa sanonta: -
"Missä on kolme juutalaista, siellä on neljä mielipidettä."
Se sopii hyvin meihin kristittyihinkin.
Olemme usein eripuraisia ja itsekkäitä.
Tämän viisivuotiskauden aikana meidän täytyy löytää tapoja -
koota voimamme paremmin ja työs- kennellä älykkäämmin kuin aiemmin.
Kun perustimme ECI:n vuonna 2003, -
Euroopan parlamentissa ei ollut yhtä- kään Israelia tukevaa lobbausryhmää.
Ehkäpä antisemitismin nousun myötä -
täällä on nyt monta muutakin ryhmää.
Hannu on kanssani varmasti samaa mieltä siitä, -
että ainoa tapa mennä eteenpäin on työskennellä yhdessä älykkäämmin -
kuin ennen, jotta saamme äänemme kuuluviin aiempaa paremmin.
Toinen asia, josta tänään keskustelemme, on ISIS:in nousu.
Järjestö on vallannut suuria alueita Pohjois-Irakissa.
Se uhkaa Irakin yhtenäisyyttä ja kenties vakautta koko Lähi-idässä.
Claude, viime viikkoina olemme nähneet ISIS:in nousevan pelottavasti-
Syyriassa ja nyt Pohjois-Irakissa, jossa se uhkaa jopa Bagdadia.
Järjestö tunnetaan nimellä "Irakin ja Suur-Syyrian islamilainen valtio".
Se on tunkeutunut sotilaallisesti Irakiin. Mikä on ISIS?
Voiko se sytyttää konfliktin sunnien ja šiiojen välille Lähi-idässä?
ISIS-terroristijärjestö on ollut olemassa eri nimellä -
jo noin kymmenen vuoden ajan.
Sen juuret ovat Irakin sodassa vuonna 2003.
Yhdysvallat teki vakavan virheen.
Ensinnäkin se meni Irakiin, mikä ei ollut kovin hyvä ajatus.
Toiseksi se lakkautti Irakin armeijan.
Sen seurauksena miljoonat nuoret miehet laitettiin kadulle.
He olivat aseistettuja, vailla rahaa ja kostonhalusia.
Heistä monet liittyivät terroristijärjestöihin, -
tavanomaisiin terroristijärjestöihin tai jihadistijärjestöihin, -
kuten al-Qaidaan tai johonkin, josta tuli Irakin al-Qaida.
ISIS on jatkumoa Irakin al-Qaidalle. Se on hyvin kiihkomielinen järjestö.
Jopa al-Qaida, tiukan määritelmän mukaan, ja johtaja al-Zawahiri, -
pitävät ISIS:iä terroristijärjestönä. Se kertoo jotakin.
ISIS on erittäin kiihkomielinen.
ISIS-järjestön johtajan al-Baghdadin tavoite -
on sotia sekä tappaa kristityt ja šiiat. Sen strateginen tavoite -
on perustaa islamilainen kalifikunta Syyriaan ja Irakiin.
Hyvin todennäköisesti se onnistuu, kuten viime päivinä olemme nähneet.
Sen jälkeen ongelmia voisi tulla Libanoniin.
Pääosin šiiojen asuttamalle alueelle Beirutissa tehtiin pommi-isku.
Ongelmia voi tulla myös Jordaniaan.
ISIS:in aiheuttama tilanne -
ja Irakin hallinnon sekä kansainvälisen yhteisön epäonnistuminen -
tilanteen hoitamisessa saavat aikaan todellisen turvallisuusongelman -
ja strategisen ongelman.
Viime päivien aikana -
ISIS on vallannut Irakin toiseksi suurimman kaupungin, Mosulin.
Mosulissa on 1,5 miljoonaa asukasta. Irakin armeija on luhistunut.
ISIS on edennyt, ja se uhkaa Bagdadia.
Näyttäisi siltä, että Irak alkaa hajota etnisiksi valtioiksi.
Onko syynä se, että USA veti joukot pois liian aikaisin -
eikä sillä ollut riittävästi tiedustelutietoa kentältä?
Täytyy mennä historiassa paljon kauemmas taaksepäin -
kuin USA:n joukkojen pois vetämiseen. Täytyy muistaa, -
että Irak valtiona syntyi samaan aikaan kuin Palestiinan mandaatti.
Vuonna 1920 päättäjät istuivat Pariisissa ja vetivät rajoja karttaan.
Rajaviivat eivät heijastelleet etnistä identiteettiä -
eivätkä kansallisvaltion periaatetta.
On tärkeää ymmärtää, että tällä alueella -
kansallisuudella ei ole samanlaista merkitystä -
kuin Britanniassa, Suomessa tai Ranskassa.
Siellä identiteetti rakentuu perheen, heimon ja etnisen ryhmän varaan -
sekä nykypäivänä kenties eniten uskonnolliseen taustaan.
Se tekee kansallisvaltion muodostamisesta monimutkaista.
USA meni Irakiin optimistisin mielin.
Se luuli, että Saddam Husseinin syökseminen vallasta -
olisi vastaus. Se osoitti vain, ettei USA ollut tehnyt kotiläksyjään.
Uskon, että Irakista lähteminen liian aikaisin -
on johtanut kriisiin, mutta kriisi menee syvemmälle.
Eurooppalaisten on vaikea nähdä, mikä voisi olla ratkaisu.
Poliittinen kulttuuri tällä alueella -
ei ole hedelmällisintä maaperää demokraattiselle kansallisvaltiolle.
Hannu, ISIS:in nousun myötä on syntynyt humanitaarinen kriisi, -
joka vaikuttaa Syyrian kristittyihin.
He ovat Irakin alkuperäisiä asukkaita.
ISIS:in johtaja Bakr al-Baghdadi on antanut -
muille kuin muslimeille kolme vaihtoehtoa: kääntyminen islamiin, -
suojelurahan maksaminen tai pois lähteminen.
Mitä voi tehdä, jotta saataisiin suojeltua -
vaarassa olevia kristittyjä yhteisöjä Irakissa ja Syyriassa?
Se on todella haastavaa, koska tiedämme, -
ettei terroristijärjestöjen kanssa voi neuvotella.
Voimme vain vedota kansainväliseen yhteisöön -
ja yrittää etsiä keinoja saada yhteys noihin ihmisiin -
ja pyytää heitä muuttamaan asenteitaan -
ja antaa perusoikeudet ihmisille, jotka ovat asuneet alueella pitkään.
Toiseksi uskon, että meidän täytyy rohkaista, -
rohkaista niin kutsuttuja maltillisia Irakissa -
liittymään armeijaan -
taisteluun terrorismia vastaan, -
koska se voisi olla keino lopettaa tällainen liikehdintä.
Rehellisesti sanottuna ei ole olemasta kunnon vastausta, -
koska terroristien kanssa ei voi neuvotella.
Kristittyinä voimme rukoilla ja vedota kansainväliseen yhteisöön -
sekä, kuten jo sanoin, rohkaista -
niin kutsuttuja maltillisia liittymään armeijaan.
Claude, miten vaarallinen ISIS on?
Olemme nähneet šiiaväestön reaktion.
Yli 50 000 šiiaa osoitti mieltä sanoen, että he puolustavat Bagdadia ISIS:iltä.
Onko šiiapääministeri al-Maliki osasyyllinen ongelmaan?
Hän on palvellut šiiojen etua eikä koko Irakin kansakuntaa.
Hän on syrjinyt sunneja. Aiemmin puhuimme siitä, -
miten USA antoi Irakin armeijan luhistua.
Epäilemättä al-Maliki on vastuussa tilanteesta.
Hän on šiiamielinen johtaja, Iranin tukema nukkehallitsija, -
äärimmäisen korruptoitunut ja kykenemätön antamaan sitä, -
mitä kansa pyysi: parempaa elämää ja turvallisuutta.
Hän on hallinnut Irakia -
ja ajanut šiiojen intressejä.
Hän ja hänen turvallisuuspalvelunsa -
järjesti satojen, ellei tuhansien sunnien murhan.
Ennen viime viikkojen tapahtumia -
Irakissa on ollut vuosien ajan käynnissä sisällissota.
Emme ole kyenneet ratkaisemaan ongelmaa.
Kuten Tomas sanoi, minäkään en usko, että voimme ratkaista sitä.
Hannu sanoi samaa. Emme voi puuttua paikalliseen politiikkaan, -
koska emme ymmärrä tilannetta.
Sunnien ja šiiojen välinen sota on jatkunut jo yli tuhat vuotta.
Todennäköisesti se jatkuu vielä hyvin pitkään.
Valtiokäsitys on täysin erilainen.
Demokratian kulttuuria ei ole.
Pelkäänpä, ettemme voi tehdä juurikaan mitään, -
paitsi tukea paikallisia viranomaisia ja yrittää suojella ihmisiä, -
jotka ovat vaarassa, kuten kristittyjä.
Kristittyjen tilanne Lähi-idässä on huolestuttava.
Se on surullista, sillä Lähi-idän kristityillä -
on maailman kristityistä pisimmät perinteet.
Kristitty yhteisö on perua Kristuksen ajoilta. Nyt se on historiaa.
En näe tulevaisuutta kristityille Lähi-idässä tulevina vuosikymmeninä.
Se on pelottavaa.
Yhdysvaltain ja Britannian hallinnot ovat vaatineet Irania -
vastaamaan ponnekkaammin ISIS:in uhkaan.
Onko se hyvä siirto vai onko vaarana se, -
että iranilaiset saavat Irakin haltuunsa -
ja voivat siten perustaa islamilaisen šiiavaltion Lähi-itään?
Historiassa on aikoja, jolloin ei ole hyviä vaihtoehtoja.
Jos mietitään toista maailmansotaa, -
voi kysyä, kumpi oli parempi, Stalin vai Hitler. Kumpikaan ei ollut hyvä.
Suomalaisten piti olla pragmaattisia.
Tietyn ajan voi pelata mukana, -
mutta voi olla varma, että aikanaan joutuu maksamaan hinnan.
Obaman hallinnolle lyhyen aikavälin kiusaus -
on ottaa Iran mukaan kriisin hoitoon
Ehkäpä Iranilla onkin jokin rooli, -
mutta olisi ikävää, jos se tapahtuisi -
Iranin ydinasevalmiutta koskevien neuvottelujen kustannuksella.
Ikävä kyllä aikataulu on täysin sama.
Lähi-idässä asiat tapahtuvat hetkessä. Ratkaisut on tehtävä nopeasti.
Samalla on enää kolmisen viikkoa määräaikaan, -
jolloin odotamme alustavaa sopimusta lännen ja Iranin välillä -
Iranin ydinasevalmiudesta.
Näen tilanteen erittäin vaarallisena.
Lännellä on kiusaus tehdä kompromissi, -
jotta ISIS saadaan pysäytettyä.
Mutta mitä tapahtuu sen jälkeen, kun ISIS on saatu pysäytettyä?
Olemme sanoneet ohjelmassa monesti, ettei pikakorjausta ole.
Sekä Euroopan että Yhdysvaltain johtajien täytyy nyt katsoa isoa kuvaa -
eikä antaa periksi Ruhanin vaatimuksille.
Hannu, ISIS:iin ja Syyriaan liittyvän kriisin suhteen -
näyttää siltä, että Euroopan johtajat ovat hitaita reagoimaan.
Mitä EU-johtajien pitäisi tehdä?
Miten eurokansanedustajien pitäisi vastata tähän ongelmaan?
Emme halua konfliktin leimahtavan sodaksi -
sunnien ja šiiojen välille.
Olet oikeassa. EU-johtajat ovat olleet hitaita.
Se johtuu osaksi siitä, että olemme parlamenttikausien taitekohdassa.
Se voi olla pääsyy.
Mitä sitten Euroopan unionin viranomaiset, korkeat edustajat -
ja eurokansanedustajat voivat tehdä?
Kun katsomme, mitä tapahtui Libyassa ja Egyptissä -
ja mitä tapahtuu Syyriassa, historia ei ole kovin hyvä.
Näyttää siltä, että Euroopassa ollaan aika sinisilmäisiä.
Emme tunne Lähi-itää.
Luulemme, että voimme mennä sinne rakentamaan demokratiaa.
Asia ei ole niin. Uskoakseni nyt meidän pitää ottaa opiksemme.
Meidän täytyy oppia menneisyyden virheistämme.
Täytyy kutsua kaikki koolle -
ja yrittää etsiä keinoja, miten voi rakentaa rauhaa ja vakautta.
On tietysti yhteinen tahtomme, -
ettei Lähi-itään syty alueellista sotaa.
Toivon, että ulkosuhdehallinto ottaa ohjat käsiinsä -
ja yrittää etsiä tapoja rakentaa vakautta -
Lähi-itään.
Kaikki asianosaiset on tuotava yhteen etsimään ratkaisua.
Tehtävä ei ole helppo. Historiamme ei ole mairitteleva, -
mutta se on ainoa, mitä voimme tehdä, ja siihen on etsittävä keinot.
Suomennos: Marianne Tenetz